तुर्की भूकम्प : मृतकों की संख्या बढ़कर 481 हुई  
तुर्की में रविवार को आए शक्तिशाली भूकम्प के बाद मृतकों की संख्या बढ़कर बुधवार को 481 तक पहुंच गई।
तुर्की में रविवार को आए शक्तिशाली भूकम्प के बाद मृतकों की संख्या बढ़कर बुधवार को 481 तक पहुंच गई। समाचार एजेंसी सिन्हुआ के मुताबिक तुर्की के आपदा एवं आपातकालीन प्रशासन (एएफएडी) ने बताया कि पिछले रविवार को आए 7.2 तीव्रता के शक्तिशाली भूकम्प में 1,600 से अधिक लोग घायल हुए हैं।    एएफएडी ने कहा कि भूकम्प के बाद बेघर हुए लोगों के बीच 18,000 टेंट, 95 अस्थायी शौचालय 60 झुग्गियां, 36 रसाईघर की व्यवस्था की गई है। प्रभावित लोगों के बीच 84,000 कंबल वितरित किए गए हैं। विभाग ने बताया कि बुधवार को मलबे से एक 25 वर्षीय स्कूली शिक्षक का शव बरामद किया गया।   आपदा विभाग के मुताबिक लगभग 80 बहुमंजिला इमारतें नष्ट हो गई हैं और मलबे से लोगों के शवों को निकालने के लिए राहत एवं बचाव कार्य चलाया जा रहा है।